CELEX: 62019TN0077
Language: hu
Date: 2019-02-09 00:00:00
Title: T-77/19. sz. ügy: 2019. február 9-én benyújtott kereset — Alcar Aktiebolag kontra EUIPO — Alcar Holding (alcar.se)

8.4.2019   
            
            
               HU
            
            
               Az Európai Unió Hivatalos Lapja
            
            
               C 131/54
            
         
      2019. február 9-én benyújtott kereset — Alcar Aktiebolag kontra EUIPO — Alcar Holding (alcar.se)
      (T-77/19. sz. ügy)
      (2019/C 131/63)
      A keresetlevél nyelve: angol
      
         Felek
      
      
         Felperes: Alcar Aktiebolag (Bromma, Svédország) (képviselő: M. Ateva ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: Alcar Holding GmbH (Bécs, Ausztria)
      
         Az EUIPO előtti eljárás adatai
      
      
         A vitatott védjegy bejelentője: a felperes
      
         A vitatott védjegy: fehér és kék színű alcar.se európai uniós ábrás védjegy — 15 508 583. sz. védjegybejelentés
      
         Az EUIPO előtti eljárás: felszólalási eljárás
      
         A megtámadott határozat: az EUIPO első fellebbezési tanácsának 2018. november 14-én hozott határozata (R 378/2018-1. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  függessze fel a Törvényszék előtti eljárást addig, amíg be nem fejeződik az Alcar Holding GmbH védjegyét érintő törlési eljárás, és amíg az Alcar Holding GmbH védjegyének valós oltalmi terjedelmét meg nem határozzák;
               
            
                  —
               
               
                  teljes egészében helyezze hatályon kívül a fellebbezési tanács határozatát;
               
            
                  —
               
               
                  teljes egészében hagyja helyben a felszólalási osztály határozatát;
               
            
                  —
               
               
                  az Alcar Holding GmbH-t kötelezze a felperesnél a felszólalási osztály, a fellebbezési tanács és a Törvényszék előtti eljárásban felmerült költségek viselésére.
               
            
         Jogalap
      
      
                  —
               
               
                  A fellebbezési tanács tévesen kiterjesztette az Alcar Holding GmbH védjegy oltalmának terjedelmét;
               
            
                  —
               
               
                  a fellebbezési tanács tévedett a védjegyek összetéveszthetőségének értékelése során.